Guida de Usator de Linux Mint/File e Dossier

Travalio con files e dossiers. Proprietarios e permissiones. 

Navigator de files Nemo

Nemo es le application que vos permitte navigar per le files de vostre disco dur o de altere computatores connectite per rete.


In le parte sinistre, vos trovarea un vista in formato de arbore que es multo utile pro travaliar con vostre files. Omne systema GNU/Linux salva tote le files in un structura de typo arbore. Unitates como C:, D: non existe; tote cosa depende de un hierarchia de directorios.
Solmente pro usatores avantiate: Vos pote aperir le navigator de files Nemo con derectos de administrator per scriber in le terminal: $ sudo nemo. Il es necessari esser prudente pro non deler files del systema per error!

Vias rapide de Nemo

Con le menu Vader, vos pote ir a differente locationes special:

 *Retro – Va al ultime directorio visitate, qual que illo sia.

 *Avantiar – Va al directorio visitate ante le uso del button Retro.

 *Initio – Va al directorio "home" del usator, su dossier personal.

 *Computator – Ci vos trovarea vostre discos dur.

 *Immunditia – Monstra le files jectate in le immunditia desde le ultime vacuation.

 *Rete – Pro navigar inter retes. Anque retes de Windows es visibile.

 *Cercar files – Pro cercar archivos o dossiers.

Con le menu Editar, vos pote acceder al Preferentias pro personalisar le comportamento e le stilo de Nemo.

In Vider, inter altere optiones, il ha duo multo utile:

    Barrar lateral, que pote esser activate etiam per premer le clave F9, pro haber in le latere sinistre accessos rapide a locos plus usate. Preme Vider - Barra lateral - Monstrar le barra lateral.

    Sub-fenestra additional, que pote esser activate per premer F3, pro divider Nemo in duo fenestras. Iste function vos permitte facilemente traher files inter differente dossiers. In le menu Vider tu trovara le option Quadro Extra.

Systema GNU/Linux

In omne systema GNU/Linux, le files e directorios ha proprietarios e permissiones. Per exemplo, a tote ille files que vos ha create con vostre usator desde Nemo, essera assignate iste usator como proprietario, e essera associate con le gruppo principal al qual pertine vostre usator.

Il habera le sequente permissiones:

-Lectura e scriptura pro le proprietario.

-Nulle accesso pro le gruppo.

-Nulle accesso pro le resto del usatores.

Vamos a vider un exemplo: In qualcunque spatio del scriptorio o de un dossier, cerca un spatio vacue e face un clic con le button dextere.

Pro crear un nove dossier, preme Crear un nove dossier.

Pro crear un nove file, preme Crear un nove documento – documento vacue. Per exemplo: prova.txt.

Postea, verifica le proprietates del documento: face un clic con le button dextere e preme Proprietates.


In le scheda Aperir con vos pote associar le typo de file con programmas que lo pote tractar. Pro exemplo, in vostre caso, illo es associate con le editor de texto (per definition). Si vos adde un nove programma, illo essera associate con tote le files que ha le mesme extension que le vostre. In iste caso, prova.txt, si vos clicca con le button dextere sur le file, vos videra que vos ha le possibilitate de aperir le file con le programmas listate in iste scheda. Multo utile in le caso del files multimedia, pro poter definir le reproductores de video e audio que vos prefere.

In le caso de un dossier, vos videra un captura como le sequente.


Desde hic, es possibile cambiar le permissiones pro permitter a altere usatores del systema (in caso que il ha altere) leger o modificar vostre documentos o dossiers. Es importante tener in consideration le permissiones del dossier ubi le documento se trova pro permitter le accesso a tertios.

In le caso del dossiers, vos ha le scheda Compartir pro poter compartir dossiers con altere usatores.

Desde proprietates del archivo (file), vos pote verificar que in le scheda Basic on vide, inter altere cosas, le dimension del file.

 Deler 

Per deler un dossier o un file, il basta simplemente cliccar con le button dextere e seliger Deler. Pro mover lo al immunditia seliger Mover al immunditia.

 Copiar  

On pote copiar files o dossiers in plure manieras, pro exemplo:

    Selige illos que vos vole copiar,

    Clicca con le button dextere sur un del elementos seligite,

    Preme le option Copiar

    Aperir un altere fenestra con Nemo o, in le mesme, vade al directorio ubi vos vole copiar lo que vos ha seligite,

    Clicca con le button dextere in un spatio vacue e preme Collar.

  Copiar e collar con le mus =

Le majoritate del gente es habituate a cliccar sur un menu "Editar" o a cliccar con le button dextere super un contento que illes vole copiar. Con Linux vos pote facer lo assi etiam, justo como in Windows. Ma le major parte del systemas operative GNU/Linux permitte copiar e collar contento ab le commoditate de vostre mus. Il functiona assi: le button sinistre copia e le button medie colla. Es tanto simple como isto!

Le majoritate del gente es habituate a cliccar sur un menu "Editar" o a cliccar con le button dextere super un contento que illes vole copiar. Con Linux vos pote facer lo assi etiam, justo como in Windows. Ma le major parte del systemas operative GNU/Linux permitte copiar e collar contento ab le commoditate de vostre mus. Il functiona assi: le button sinistre copia e le button medie colla. Es tanto simple como isto!

Le majoritate del gente es habituate a cliccar sur un menu "Editar" o a cliccar con le button dextere super un contento que illes vole copiar. Con Linux vos pote facer lo assi etiam, justo como in Windows. Ma le major parte del systemas operative GNU/Linux permitte copiar e collar contento ab le commoditate de vostre mus. Il functiona assi: le button sinistre copia e le button medie colla. Es tanto simple como isto!

Como plus vos vos habitua a isto, plus rapide vos devenira a copiar e collar contentos.

 Nota: Le buffer usate per le mus non es le mesme que illo usate per le scriptorio Gnome. Ergo, vos pote copiar con le mus e etiam copiar qualcosa differente con "CTRL+C" o le menu "Editar". Gratias a isto, vos pote copiar duo elementos al mesme tempore e, secundo como illos ha essite copiate, vos pote collar los con le button medie o con "CTRL+V" o le menu "Editar".

 Mover 

Pro mover files, vos face le mesme procedura, ma in loco de Copiar vos debe seliger Taliar.

Vos pote etiam mover files simplemente cliccar con le button sinistre e, sin lassar ir, trainar los usque al nove loco.

 Cambio de nomine 

Pro cambiar le nomine de files o directorios, vos pote facer lo seligente los e premer F2, o ben cliccar con le button dextere pro seliger Renominar....

 Files occultate 

Le GNU/Linux ha un typo de file que es appellate file occultate. Le differentia con un file normal es que su nomine comencia con un puncto e illo non es viste in Nemo.

Si vos vole vider los, vos pote facer lo si vos face clic al menu Vider – Immediatemente postea, marca le option Monstra le files celate.

Le functionalitate de occultation ha como scopo prevenir le deletion accidental de files del systema o de directorios de configuration de programmas per usatores novicios.

Si vos vole crear un, il suffice facer que su nomine comencia con un puncto, pro exemplo .gnome2.